Silvio José Báez Ortega

**Silvio José Báez Ortega [[uskodde karmelitter|OCD]]** (født 28. april 1958 i Masaya i Nicaragua) er katolsk hjelpebiskop i erkebispedømmet Managua i Nicaragua, fra 2019 i landflyktighet i Vatikanet på grunn av regjeringens kampanjer mot Den katolske kirke og trusler mot hans liv.
## Liv og virke
### Bakgrunn
Hasn gikk på salesianernes videregåenee [høy)skole i Masaya, og så på Universidad Centroamericana (UCA) i Managua som ingeniørstudent.

### Prest
Silvio José Báez Ortega ble medlem av de uskodde karmelitter i 1979 og ble presteviet den 15. januar 1985 i San Ramón i Alajuela i Costa Rica.

Senere ble han formator for karmelittene i Guatemala, sogneprest og professor i Den hellige skrift og bibelteologi ved Det sentralamerikanske teologiske institutt i San José i i Costa Rica. I 1984 ble han sendt til Roma for lisensiatsstudier ved *[[Biblicum]]*, og oppnådde denne grad i 1988. Samme år studerte han bibelsk geografi og arkeologi ved École biblique et archéologique française i Jerusalem.

I Mellom-Amerika underviste han så teologi- og filosofistudenter i Guatemala City fra 1988 til 1994; var rådsmedlem i den daværende generaldelegasjon for Mellom-Amerika i sin orden i 1993; professor i Den hellige skrift i Guatemala City ved Francisco Marroquín-universitetet fra 1989 til 1994; Rafael Landívar-universitetet fra 1989 til 1991 og Assumpsjonsseminaret fra 1991 til 1992. Han underviste også fornyelseskurs ved karmelittenes *Stella Maris*-kloster i Haifa fra 1988 til 1994.

Han ble koordinator for en ny katolsk oversettelse av Det gamle testamente i forlagshusets Pauline oversettelsesprosjekt for latinamerikansk spansk, og oversatte selv Ordspråkenes bok for den nye Bibelen, BIA, fra CELAM.

### Hjelpebiskop i Managua
Pave Benedikt XVI utnevnte ham den 9. april 2009 til  titulærbiskop av *Zica* og hjelpebiskop i Managua. Erkebiskopen av Managua, Leopoldo José Brenes Solórzano, bispeviet ham den 30. mai samme år; medkonsekratorer var  César Bosco Vivas Robelo, biskop av León de Nicaragua, og Henryk Józef Nowacki, apostolisk nuntius til Nicaragua.

Han ble gjort til generalvikar for erkebispedømmet Managua og leder for Kommisjonen for innviet liv.

Báez og andre katolske ledere i Nicaragua fungerte som mellommenn mellom demonstranter og president Daniel Ortegas regjering etter at en bølge av anti-regjeringsprotester startet i april 2018. Han ble sammen med kardinal Leopoldo Brenes Solorzano fra Managua, den apostoliske nuntius erkebiskop Waldemar Sommertag, og andre geistlige, skadet av regjeringsnære paramilitære styrker den 9. juli 2018 mens han forsøkte å beskytte St. Sebastian-basilikaen i Diriamba og frie anti-regjeringsdemonstranter som hadde søkt tilflukt der inne.  Delegasjonen av geistlige var reist til Diriamba etter drapet på 17 mennesker i området den 7. og 8. juli.  Báez var klar i sin kritikk av voldelig undertrykkelse fra Ortega-regjeringen.  

I oktober 2018 anklaget Ortega og hans støttespillere Báez for å planlegge et kupp. Statsansatte sa seg å ha blitt tvunget til å undertegne et brev som gjentok anklagene og som ba pave Frans om å avsette Báez. En undersøkelse forretatt av den spanske avis El Español fant ut at lydbåndopptaket som ble fremlagt som bevis mot Báez, var blitt manipulert.

### Trukket ut av Nicaragua etter trusler mot hans liv
Den 4. april 2019 møtte Báez pave Frans i privataudiens. Den 10. april kunngjorde Báez at pave Frans hadde bedt ham flytte til Roma på ubestemt tid. Biskop Báez bekreftet også at USAs ambassadør i Nicaragua, Laura Farnsworth Dogu, i 2018 fortalte ham at han var målet for et attentat.  Han beholdt sin tittelen sin og avstår, etter instruks fra pave Frans, fra å diskutere situasjonen i Nicaragua.

I sitt utenlandseksil ble han etter en tid professor i bibelteologi ved regionalseminaret *Saint Vicent de Paul* i Boynton Beach i Florida i USA.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Kardinal Pietro Gasparri (1852-1934) *1898
* Kardinal Benedetto Aloisi Masella (1879-1970) *1919
* Erkebiskop Antonio Taffi (1897-1970) *1947
* Erkebiskop Marco Antonio García y Suárez (1899-1972) *1953
* Kardinal Miguel Obando Bravo, S.D.B. (1926-2018) *1968
* Kardinal Leopoldo José Brenes Solórzano (1949-) *1988
* Biskop * Silvio José Báez Ortega* (1996-) *2009

## Referanser